Robert Hawkins, aki a várost figyelmeztette a közeledő rádióaktív viharra, elárulja, hogy ő eredetileg rendőr volt a Missouri állambeli St. Louisban, és a radioaktivitással kapcsolatos tudását a 2001. szeptember 11-ei terrortámadás után szerezte egy tanfolyamon. A rádió megjavításakor gyenge Morzekódot észlel, amelyet lefordítva egy cetlire irkál, amit hall, viszont láthatólag megzavarja őt, ennek ellenére, amikor Gail kérdezi a rádióval kapcsolatban, azt válaszolja, hogy nem sikerült helyrehoznia azt. Ezután Gail a férjét keresve a polgármestert az irodájában eszméletlenül fekve találja. Nem derül ki pontosan, hogy mi történt vele.